Audun Lysbakken

Audun Bjørlo Lysbakken (født 1977) er en norsk politiker (SV) som fra 2012 til 2023 var partileder og parlamentarisk leder i SV. Han er stortingsrepresentant for Hordaland. Fra 2006 til 2012 var han SVs nestleder, og fra 2009 til 2012 barne-, likestillings- og inkluderingsminister i den rødgrønne regjeringen.

 Bakgrunn 
Han er sønn av skuespiller Sigurd Lysbakken (1947–1994) og kulturarbeider Geirdis Bjørlo (1952–). Han gikk grunnskolen ved Møhlenpris skole (1984–1993) og så allmennfag ved Bergen handelsgymnasium (1993–1996). Han har grunnfag i fransk og sammenlignende politikk fra Universitetet i Bergen (1996–1998). Etter studiene gjennomførte han siviltjeneste som kontorsekretær ved Norsk Økologisk Landbrukslag (NØLL) 1999–2000, og som journalist i Klassekampen 2000–2001.Stortinget. «Lysbakken, Audun», Representantbiografi, aksessdato: 2010-10-26

Lysbakken er gift med Siv Mjaaland og har to døtre og en sønn sammen. Han er stefar til friidrettsutøveren Leon Samuel Douglas Mjaaland, og har i tillegg en sønn fra et tidligere forhold.https://www.nettavisen.no/nyheter/lysbakken-ble-pappa/s/12-95-3320002https://www.nettavisen.no/livsstil/audun-lysbakken-og-kona-venter-barn/s/12-95-3424186112

 Politisk karriere 
Lysbakken var styremedlem i Bergen Ungdom mot EU og Bergen Natur og Ungdom 1995–1996, samt medlem av Studentparlamentet i Bergen 1998–1999. Han var også engasjert i Sosialistisk Ungdom, først som leder i Bergen SU 1996–1998, deretter som leder i Hordaland SU 1998–2000, og til slutt som nestleder i SU nasjonalt 2000–2002. Lysbakken var også medlem av Bergen bystyre 1999–2000. Han har også hatt verv i SOS Rasisme.

Lysbakken ble innvalgt på Stortinget første gang i 2001 for Hordaland, og var medlem i Stortingets finanskomité, samt varamedlem i Stortingets valgkomité. Han ble ikke gjenvalgt i 2005, men var 1. vararepresentant, og ble valgt til nestleder i Sosialistisk Venstreparti den 18. februar 2006.

I 2009 ble han på nytt innvalgt på Stortinget fra Hordaland, og fikk plass i Stortingets utenriks- og forsvarskomité. Han ble valgt til parlamentarisk lederNorsk Telegrambyrå/Verdens Gang. «Lysbakken parlamentarisk leder i SV» Verdens Gang 9. oktober 2009, men ble kort tid senere utnevnt til barne- og likestillingsminister i Jens Stoltenbergs andre regjering den 20. oktober 2009, som første mann i denne stillingen. Fra 1. januar 2010 ble inkluderingssaker overført til barne- og likestillingsdepartementet fra Arbeids- og inkluderingsdepartementet. Gina Barstad møtte for Lysbakken på Stortinget mens han var statsråd.

Etter kommunevalget 2011 ble Lysbakken fremstilt som den sannsynlige neste leder av SV, hvilket ble ønsket velkommen fra flere kanter.

 Avgang som statsråd 
5. mars 2012 trakk Lysbakken seg som statsråd, blant annet etter at Dagbladet hadde avslørt brudd på regjeringens interne regler for tildeling av økonomisk tilskudd.nrk.no  «Lysbakken går av som statsråd», Nyhetsartikkel, aksessdato: 2012-03-05 De omdiskuterte tildelingene var et direkte tilskudd på  kroner til Jenteforsvaret, en da nyopprettet undergruppe av SVs ungdomsorganisasjon SU som drev med kurs i selvforsvar for jenter, og tilskudd til en organisasjon hvor en kamerat av Lysbakken var styreleder (Reform - ressurssenter for menn).Her er tildelingene som fikk Lysbakken til å trekke seg 06.03.2012

Lysbakken valgte å gå av, som en konsekvens av summen av tre forhold: Mangel på politisk skjønn (Jenteforsvaret ble opprettet seks dager før pengene ble innvilget), brudd på Regjeringens interne økonomireglement (Jenteforsvaret) og faren for inhabilitet; i saken om Reform burde Lysbakken ha meldt seg inhabil, eller fått utført en habilitetsvurdering. Departementsråd Harald Nybøen i Barne-, likestillings- og inkluderingsdepartementet (BLD) gikk av med øyeblikkelig virkning på grunn av tilskuddssaken.

Tildelingen til Jenteforsvaret var et brudd på regjeringens interne regler for tildeling av tilskudd. Disse reglene er vedtatt ved kongelig resolusjon, ikke av Stortinget.

Saken ble tatt opp i Stortingets kontroll- og konstitusjonskomité, hvorpå komiteen tilrådet Stortinget å vedta at Riksrevisjonen skulle følge opp departementenes tilskuddsforvaltning i sine fremtidige revisjoner.

Ifølge Straffeloven forutsetter korrupsjon at noen skal ha fått en personlig, utilbørlig fordel i anledning stilling, verv eller oppdrag. Transparency International i Norge omtalte håndteringen av tilskuddet til Jenteforsvaret som politisk korrupsjonnrk.no -dette er politisk korrupsjon 16.02.2012, og en lokalpolitiker i Venstre anmeldte Lysbakken til Økokrim for økonomisk utroskap og korrupsjon. Økokrim besluttet etter «en konkret vurdering» at de på grunn av riksrettsordningen ikke kunne starte etterforskning, og viste til at riksretten dømmer i alle saker som handler om hvordan statsråder håndterer sitt embete.dagbladet.no Vil ikke etterforske Lysbakken 08.03.2012

 Politisk syn 
Lysbakken blir ansett for å tilhøre SVs venstreside.Veslemøy Lode. «Duket for bitter strid om prinsipper i SV.», Dagbladet, 28. oktober 2010 Etter at han ble statsråd i 2009 ble det fokusert på at Lysbakken tidligere har omtalt seg selv som marxist, og har uttalt ønske om å avskaffe kapitalismen og fjerne børsen.Marianne Johansen. «SV-nestleder vil fjerne børsen», Verdens Gang, 29. november 2005 I studieheftet Manifest 02, som ble utarbeidet av Sosialistisk ungdom da Lysbakken satt i ledelsen tas det til orde for å avskaffe privat eiendomsrett til produksjonsmidler og lønnet arbeid.Torbjørn Røe Isaksen. «Redaksjonsblogg: Marxist i regjeringen», Minervanett.no, 21. oktober 2009

Lysbakken har ikke ønsket å kommentere «løsrevne sitater», samtidig som Jens Stoltenberg avviste kritikk av Lysbakkens grunnholdning ved å vise til at også Einar Gerhardsen var revolusjonær marxist.Per Anders Johansen et al. «Stoltenbergs marxist   », Aftenposten, 21. oktober 2009 I et intervju med Morgenbladet i 2005 forklarte Lysbakken seg slik: «[Merkelapper] er ikke viktige for meg (…), men når noen spør, så sier jeg at marxismen er viktig for meg, som en samfunnsforståelse, som en måte å forstå maktforholdene på.»Håkon Gundersen. «Rakrygget slangemenneske » Morgenbladet, 2. desember 2005 I forbindelse med lanseringen av boka Deltakerne. En reise i demokratiets framtid gjorde han rede for sitt syn på organisering av valg, moderne demokrati og arbeidslivet.Veslemøy Lode. «SV-nestleder vil la folket kreve nyvalg   » Dagbladet, 27. april 2009.

I forbindelse med at han lanserte sitt kandidatur til ledervervet i SV høsten 2011, nyanserte han sitt syn på bruken av tradisjonelle merkelapper ytterligere: «Jeg er en ung politiker, men jeg har vært yngre. (…) Jeg kalte meg revolusjonær og marxist, det er ord som jeg ikke vil bruke i dag.»Lars Inge Staveland og Elisabeth Rodum. «Lysbakken stiller som lederkandidat i SV», Aftenposten, 19. september 2011 Lysbakken ble av investoren Øystein Stray Spetalen kalt «en samfunnsfiende», som harselerer med de rikeste i landet og med sine holdninger ville gjøre folks hverdag vanskeligere.

 Stortingskomiteer 
 2021–2025 medlem av Kontroll- og konstitusjonskomiteen
 2017–2021 medlem av Utenriks- og forsvarskomiteen
 2015–2017 medlem av Utdannings- og forskningskomiteen
 2012–2015 medlem av Helse- og omsorgskomiteen
 2012–2025 medlem av Den utvidede utenriks- og forsvarskomiteen
 2001–2005 medlem av Finanskomiteen
Lysbakken var statsråd 2009–2012. Parlamentarisk leder for Sosialistisk Venstrepartis stortingsgruppe siden 2012. Partileder for SV fra 2012 til 2023.

 Bibliografi 
 2007 – Debattbok om de nye venstre, debattbok med Ingvar Skjerve. 
 2009 – Deltakerne : en reise i demokratiets framtid, debattbok med Ingvar Skjerve. .
 2011 – Frihet, likhet, farskap. 
 2015 – Frihet sammen: En ny sosialisme for en ny tid. 
 2024  – 

 Referanser 

 Eksterne lenker 





Kategori:Norske barne- og familieministre
Kategori:SV-statsråder
Kategori:Norske statsråder etter 1945
Kategori:Statsråder i Regjeringen Stoltenberg II
Kategori:Stortingsrepresentanter fra SV
Kategori:Stortingsrepresentanter for Hordaland
Kategori:Stortingsrepresentanter 2013–2017
Kategori:Stortingsrepresentanter 2009–2013
Kategori:Stortingsrepresentanter 2001–2005
Kategori:Sosialistisk Venstrepartis ledere
Kategori:Sosialistisk Ungdoms ledelse
Kategori:Lokalpolitikere i Bergen
Kategori:SV-politikere i Hordaland
Kategori:Personer fra Bergen kommune
Kategori:Stortingsrepresentanter 2017–2021
Kategori:Stortingsrepresentanter 2021–2025
Kategori:Parlamentsmedlemmer i Studentparlamentet ved Universitetet i Bergen